
REPUBLIKA HRVATSKA

ŠIBENSKO-KNINSKA - ŽUPANIJA

OPĆINA KIJEVO

OPĆINSKO VIJEĆE
KLASA: 024-01/26-02/12
URBROJ: 2182-15-01-26-02
Kijevo, 07.08.2026. godine

Z A P I S N I K

sa 12. sjednice Općinskog vijeća Općine  Kijevo 
Održane dana  07.08.2026. godine u prostorijama Općine Kijevo u uredu Načelnika  Općine sa početkom u 19.00 sati.

Gospođa Iva Ćulum, predsjednica Općinskog vijeća Općine Kijevo otvara 12. sjednicu Općinskog vijeća Općine Kijevo kao njena predsjedavajuća.

Pozdravlja vijećnike Općinskog vijeća i sve nazočne. Prozivanjem poimenično utvrđuje se prisutnost vijećnika kako slijedi:


Nazočni: 





Nenazočni:




1. Iva Ćulum




1. Denis Maloča
2. Josip Zorić





3. Stipe Maloča



4. Matej Teskera
5. Nikola Ercegovac

6. Mijo Polić

i utvrđuje da  za održavanje sjednice postoji potreban kvorum. 
Na sjednici  je prisutan Općinski načelnik Martin Ercegovac i Pročelnica Jedinstvenog upravnog odjela Općine Kijevo Ivana Ercegovac.
Predsjedavajući  je pročitao Dnevni red onako kako je i predložen:
1. Usvajanje predloženog dnevnog reda 

2. Usvajanje  zapisnika sa 10.  sjednice Općinskog vijeća

3. Aktualni sat 

4. Prijedlog Odluke o Izmjenama i dopunama Odluke o koeficijentima za obračun plaća službenika i namještenika u Jedinstvenom upravnom odjelu Općine Kijevo

5. Prijedlog Pravilnika o provođenju postupaka jednostavne nabave

6. Rješenje Ureda za suzbijanje korupcije i organiziranog kriminaliteta
Točka 1.

Usvajanje predloženog dnevnog reda
Predsjedavajuća je objasnila kako je Poziv za 12. sjednicu dostavljen u roku kraćem od pet (5) dana zbog pravovremenosti donošenja akata navedenih kroz točke dnevnog reda  te je dnevni red dala na raspravu. Rasprave nije bilo. Predsjedavajuća je ovu točku dnevnog reda dala na glasanje. Na glasanju  je prisutno 6 vijećnika i glasalo se:

ZA:  6 glasova

SUZDRŽANI: 0 glasova

PROTIV: 0 glasova

Utvrđeno je da je jednoglasno usvojen predloženi dnevni red.
Točka 2.

Usvajanje  zapisnika sa 10. sjednice Općinskog vijeća

Predsjedavajuća je zapisnik sa 10. sjednice dala na raspravu. 

Za raspravu nije bilo prijavljenih te je 2. točka dnevnog reda dana na glasanje.

Na glasanju je prisutno 6 vijećnika i glasalo se      
ZA:  6 glasova

PROTIV:  0 glasova

SUZDRŽANI: 0  glasova

Utvrđeno je da je  jednoglasno prihvaćen  Zapisnik   sjednice,  te je donesena

Odluka

o usvajanju zapisnika sa 10. sjednice Općinskog vijeća Općine Kijevo 
Točka 3.
Aktualni sat

Predsjednica vijeća je otvorila aktualni sat te je Općinski Načelnik izvijestio prisutne o trenutnoj situaciji u Općini Kijevo. Otvorene su sljedeće teme: rad DVD-a ''Kijevo'' tijekom ljetne sezone 2026. godine, održavanje manifestacija tijekom ljeta, održavanje cesta i javnih površina  na području Općine Kijevo, sufinanciranje projekta ''Izrada glavnih projekata sekundarnih vodovoda Općine Kijevo za naselja Validžići, Glavaš i Ercegovci'' od strane Šibensko-kninske županije, sufinanciranje projekta: ''Nabava komunalne opreme za unapređenje sustava prikupljanja otpada u Općini Kijevo'' od strane Ministarstva prostornog uređenja, graditeljstva i državne imovine.
Nakon kraće rasprave prešlo se na sljedeće točke dnevnog reda.
Točka 4.
Prijedlog Odluke o Izmjenama i dopunama Odluke o koeficijentima za obračun plaća službenika i namještenika u Jedinstvenom upravnom odjelu Općine Kijevo

Predsjedavajuća otvara raspravu po predloženoj točki dnevnog reda, te  daje riječ Općinskom Načelniku. Općinski Načelnik je naveo kako je izmjena i dopuna Odluke o koeficijentima za obračun plaće službenika i namještenika potrebna zbog trenutne reorganizacije poslovanja u Jedinstvenom upravnom odjelu Općine Kijevo. 
Nakon kraće rasprave predsjedavajuća je dala ovu točku dnevnog reda na glasanje.

Na glasanju je  prisutno 6 vijećnika i glasalo se:

ZA:  6 glasova
PROTIV:  0 glasova

SUZDRŽANI: 0  glasova

Utvrđeno je da je jednoglasno donesena

Odluka o izmjenama i dopunama Odluke o koeficijentima za obračun plaća službenika i namještenika u Jedinstvenom upravnom odjelu Općine Kijevo

Točka 5.
Prijedlog Pravilnika o provođenju postupaka jednostavne nabave

Predsjedavajuća otvara raspravu po predloženoj točki dnevnog reda, te  daje riječ Općinskom Načelniku. Općinski Načelnik je rekao kako je Zakon o izmjenama i dopunama Zakona o javnoj nabavi objavljen je u Narodnim novinama broj 48/26, a stupio je na snagu osmog dana od dana objave u Narodnim novinama, odnosno 16. svibnja 2026. godine.

Iznimno, pojedine odredbe koje se odnose na obveze u području jednostavne nabave te digitalnu razmjenu ugovora putem Elektroničkog oglasnika javne nabave Republike Hrvatske (dalje u tekstu: EOJN RH) stupaju na snagu 1. rujna 2026. godine.

Opće akte kojima se uređuju pravila, uvjeti i postupci jednostavne nabave te planovi nabave moraju se uskladiti s odredbama istog Zakona do 16. kolovoza 2026. te je Općinsko vijeće nadležno za donošenje predmetnog Pravilnika do gore spomenutog datuma.

Nakon kraće rasprave predsjedavajuća je dala ovu točku dnevnog reda na glasanje.

Na glasanju je  prisutno 6 vijećnika i glasalo se:
ZA:  6 glasova
PROTIV:  0 glasova

SUZDRŽANI: 0  glasova
Utvrđeno je da je jednoglasno donesen 

Pravilnik o provođenju postupaka jednostavne nabave
Točka 6.

Rješenje Ureda za suzbijanje korupcije i organiziranog kriminaliteta

Predsjedavajuća obavještava sve prisutne kako je dana, 3. kolovoza 2026. godine zaprimila Rješenje od Državnog ureda za suzbijanje korupcije i organiziranog kriminaliteta kojim se odbacuje kaznena prijava protiv Općinskog načelnika, zbog kaznenog djela protiv službene dužnosti- zlouporabe položaja i ovlasti iz Kaznenog zakona. 
Policijska uprava Šibensko-kninska, Služba kriminalističke policije izvršila je uvid u kompletnu dokumentaciju vezanu za provedbu projekata na području Općine Kijevo od 2021. do 2026. godine kao i sve provedene javne pozive za zapošljavanje službenika u Jedinstveni upravni odjel.

Također, predsjedavajuća navodi kako Općinsko vijeće, ukoliko smatra da rješenje nije pravilo i na zakonu osnovanu, može preuzeti progon protiv osumnjičenika  u roku od 8 dana od primitka.

Nakon kraće rasprave, Općinsko vijeće smatra Rješenje pravilnim i zakonitim te se neće poduzimati nikakvi daljnji koraci glede istog.

Daljnje rasprave nije bilo te je Predsjednica Općinskog vijeća Općine Kijevo zaključila 12. sjednicu Općinskog vijeća Općine Kijevo.

Sjednica je zaključena u 19:21 sati
Zapisničar:






Predsjednik:

Ivana Ercegovac v.r.




           Iva Ćulum  v.r.

